
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση υπερωριακής εργασίας υπαλλήλων 
της Γενικής Διεύθυνσης Οικονομικής Πολιτικής, 
της Γενικής Γραμματείας Οικονομικής Πολιτικής 
του Υπουργείου Οικονομικών. 

2 

Έναρξη συνεργασίας μεταξύ του Γ.Ν. ΑΤΤΙΚΗΣ ΚΑΤ 
και του Γ.Ν. ΠΑΙΔΩΝ ΠΕΝΤΕΛΗΣ. 

3 

Έγκριση υπερωριακής απογευματινής εργασίας 
για το έτος 2018, δέκα (10) τεχνικών υπαλλήλων 
Δ.Ε. του Υπουργείου Υποδομών και Μεταφορών. 

4 

ΕπιβολήπολλαπλούτέλουςγιαΤελωνειακή Παρά¬ 
βαση εις βάρος του ΕΙ Ηυ5θίη ή ΕΙ Ηυ5Ϊπί Κβιίιύί 
του ΜοΓΐ3ΓΠ3ά. 

5 

Έγκριση Κανονισμού Διδακτορικών Σπουδών του 
Τμήματος Επιστήμης και Τεχνολογίας Υλικών του 
Πανεπιστημίου Κρήτης. 


ΑΠΟΦΑΣΕΙΣ 

Αριθμ. 2/16738/0004 (1) 

Καθιέρωση υπερωριακής εργασίας υπαλλήλων 
της Γενικής Διεύθυνσης Οικονομικής Πολιτικής, 
της Γενικής Γραμματείας Οικονομικής Πολιτικής 
του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 
(ΦΕΚ 176/τ.Α'/16-12-2015) «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α722-4-2005). 

3. Το π.δ.142/2017 «Οργανισμός Υπουργείου Οικονο¬ 
μικών» (ΦΕΚ ΑΊ81). 


4. Τις διατάξειςτου άρθρου 1 περ. ε) της αριθμ. 2/30508/ 
0004/5-05-2015 απόφασης του Υπουργού Οικονομι¬ 
κών «Μεταβίβαση αρμοδιοτήτων και εξουσιοδότησης 
υπογραφής «Με εντολή Υπουργού», στους Γενικούς 
Γραμματείς και στον Ειδικό Γραμματέα του Υπουργείου 
Οικονομικών, πλην της Γενικής Γραμματείας Δημοσίων 
Εσόδων, στους Προϊσταμένους των υπαγόμενων σε αυ¬ 
τούς οργανικών μονάδων καθώς και στους Προϊσταμέ¬ 
νους των οργανικών μονάδων που υπάγονται απευθείας 
στον Υπουργό Οικονομικών» (ΦΕΚ 785/τ.Β75-05-2015), 
όπως ισχύει. 

5. Την αριθμ. πρωτ. 2/31029/ΔΕΠ/6-05-2016 εγκύκλιο της 
Διεύθυνσης Εισοδηματικής Πολιτικής (ΑΔΑ:ΩΛ9ΣΗ-0ΝΜ). 

6. Το αριθμ. πρωτ. Γ.Δ.Ο.Π. 0000273 ΕΞ 2018/02-02-2018 
έγγραφο της Γενικής Διεύθυνσης Οικονομικής Πολιτικής, 
με το οποίο μας γνωστοποιείται ότι παρίσταται ανάγκη 
παροχής εργασίας πέρα από το κανονικό ωράριο κατά το 
πρώτο εξάμηνο του έτους 2018, προκειμένου να αντιμε- 
τωπισθούν έκτακτες υπηρεσιακές ανάγκες, στους υπαλ¬ 
λήλους της ανωτέρω Γενικής Διεύθυνσης, και να υπο- 
στηριχθεί το έργο της Επιτροπής Έγκρισης Τραπεζικών 
Συναλλαγών η οποία συστάθηκε στη Γ.Δ.Ο.Π. με πράξη 
Νομοθετικού Περιεχομένου (ΦΕΚ 79/τ.Α714-07-2015). 

7. Το αριθμ. πρωτ. 2/9037/0004/08-02-2018 έγγραφο 
της Αυτοτελούς Διεύθυνσης Ανθρώπινου Δυναμικού και 
Οργάνωσης. 

8. Την αριθ. πρωτ. ΔΟΔΑ 0002122ΕΞ2018 /15-02-2018 
απόφαση δέσμευσης πίστωσης της Διεύθυνσης Οικο¬ 
νομικής Διαχείρισης του Υπουργείου Οικονομικών, που 
αφορά στην υπερωριακή εργασία υπαλλήλων της Γενικής 
Διεύθυνσης Οικονομικής Πολιτικής (ΑΔΑ: ΩΞΛ9Η-0ΥΛ). 

9. Το γεγονός ότι από την απόφαση αυτή προκαλεί- 
ται συνολική δαπάνη τριάντα χιλιάδων ευρώ (30.000 €) 
περίπου, η οποία θα καλυφθεί από την εγγεγραμμένη 
πίστωση Ειδικού Φορέα 23-720 και ΚΑΕ 0511 του Υπουρ¬ 
γείου Οικονομικών, αποφασίζουμε: 

1. Εγκρίνουμε την καθιέρωση απογευματινής υπε- 
ρωριακής εργασίας, για σαράντα (40) υπαλλήλους της 
Γενικής Διεύθυνσης Οικονομικής Πολιτικής, της Γενικής 
Γραμματείας Οικονομικής Πολιτικής του Υπουργείου Οι¬ 
κονομικών, για το χρονικό διάστημα από τη δημοσίευση 
της παρούσας σε ΦΕΚ έως τις 30-06-2018 και για μέχρι 
εκατόν είκοσι (120) ώρες συνολικά ο καθένας. 

2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι εντός του ανωτέρω ορίου αριθμού ωρών, 
που εγκρίνονται με την παρούσα απόφαση. 

3. Η κατανομή των ωρών, η συγκρότηση του συνερ¬ 
γείου και η περιγραφή των συγκεκριμένων εργασιών 
που θα πραγματοποιηθούν θα γίνει με ευθύνη του Προ¬ 
ϊσταμένου της ανωτέρω Γενικής Διεύθυνσης. Η σχετι¬ 
κή απόφαση θα κοινοποιηθεί στο Γραφείο της Γενικής 
Γραμματέως Οικονομικής Πολιτικής και στην Αυτοτελή 
Διεύθυνση Ανθρωπίνου Δυναμικού και Οργάνωσης. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στην Αυτοτε¬ 
λή Διεύθυνση Ανθρωπίνου Δυναμικού και Οργάνωσης 
με ευθύνη του Προϊσταμένου της Γενικής Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2018 
Με εντολή Υπουργού 

Η Γενική Γραμματέας Οικονομικής Πολιτικής 
ΕΛΕΝΗ ΠΑΠΑΔΟΠΟΥΛΟΥ 


Αριθμ. Γ2α/90274/17 (2) 

Έναρξη συνεργασίας μεταξύ του Γ.Ν. ΑΤΤΙΚΗΣ 

ΚΑΤ και του Γ.Ν. ΠΑΙΔΩΝ ΠΕΝΤΕΛΗΣ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 .Τη διάταξη τηςπαρ.4του άρθρου 1 του ν.4052/2012, 
όπως προστέθηκε με το 5ο εδάφιο της παρ. Β του άρ¬ 
θρου 18 του ν. 4213/2013. 

2. Τη διάταξη του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ- 
ρώθηκε με το άρθρο πρώτο του π.δ/τος 63/2005 (Α' 98). 

3. Το υπ'αριθ. 73/2015 π.δ. «ΔιορισμόςΑντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α' 116). 

4. Την υπ'αριθ. Υ25/06-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β'2144). 

5. Την υπ' αριθμ. πρωτ. 24837/15-06-2017 εισήγηση 
της ΙηςΔ.Υ.ΠΕ. 

6. Το υπ'αριθμ. πρωτ. 5737/04-05-2017 έγγραφο του 
Γ.Ν. ΠΑΙΔΩΝ ΠΕΝΤΕΛΗΣ 

7. Το ακριβές απόσπασμα πρακτικών της υπ'αριθμ. 7 
τακτικής συνεδρίασης του Ενιαίου Συλλογικού Οργά¬ 
νου Διοίκησης των Διασυνδεόμενων Νοσοκομείων Γ.Ν. 
ΠΑΙΔΩΝ ΠΕΝΤΕΛΗΣ και Γ.Ν. ΑΤΤΙΚΗΣ «ΣΙΣΜΑΝΟΓΛΕΙΟ- 
ΑΜΑΛΙΑ ΦΛΕΜΙΓΚ». 

8. Το υπ'αριθμ. πρωτ. 612/14-03/2017 έγγραφο του 
Γ.Ν.Α. ΚΑΤ. 

9. Την επιστολή ιατρού της ΜΕΘ προς τον Διοικητή του 
Γ.Ν. ΠΑΙΔΩΝ ΠΕΝΤΕΛΗΣ, που έλαβε τον υπ'αριθμ. πρωτ. 
90274/05-12-2017. 


10. Το ακριβές απόσπασμα πρακτικών της υπ'αριθμ. 6 συ¬ 
νεδρίασης του Ενιαίου Συλλογικού Οργάνου Διοίκησης 
των Διασυνδεόμενων Νοσοκομείων Γ.Ν. ΚΑΤ και Ε.Κ.Α. 

11. Την υπ' αριθμ. πρωτ. Β1α/οικ.15599/22-02/2018 
εισήγηση της Γεν. Δ/νσης Οικονομικών Υπηρεσιών του 
Υπουργείου Υγείας. 

12. Το γεγονός ότι, από την εφαρμογή των διατάξε¬ 
ων της παρούσας απόφασης δεν προκαλείται επιπλέον 
δαπάνη σε βάρος του κρατικού προϋπολογισμού, απο¬ 
φασίζουμε: 

α. Εγκρίνουμε τη συνεργασία μεταξύ των Νοσοκομεί¬ 
ων Γ.Ν. ΑΤΤΙΚΗΣ ΚΑΤ και του Γ.Ν. ΠΑΙΔΩΝ ΠΕΝΤΕΛΗΣ. Η 
συνεργασία αυτή αφορά στα Τμήματα Νευροχειρουρ- 
γικής και Πλαστικής Χειρουργικής του Γ.Ν. ΑΤΤΙΚΗΣ ΚΑΤ 
και στη Μονάδα Εντατικής θεραπείας του Γ.Ν. ΠΑΙΔΩΝ 
ΠΕΝΤΕΛΗΣ. 

Στόχος της εν λόγω συνεργασίας είναι η αξιοποίηση 
των κλινών της ΜΕΘ του Γ.Ν. ΠΑΙΔΩΝ ΠΕΝΤΕΛΗΣ και η 
παροχή πληρέστερων υπηρεσιών υγείας (σχετικές με 
κρανιοεγκεφαλικές κακώσεις και νευροχειρουργικές 
επεμβάσεις). 

β. Οι Διοικήσεις των εν λόγω Νοσοκομείων έχουν την 
ευθύνη για την υλοποίηση και την παρακολούθηση της 
συνεργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. 90979/4899 (3) 

Έγκριση υπερωριακής απογευματινής εργασίας 
για το έτος 2018, δέκα (10) τεχνικών υπαλλήλων 
Δ.Ε. του Υπουργείου Υποδομών και Μεταφορών. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

1.1 Του άρθρου 1 του ν. 1157/1981 (ΦΕΚ 126/Α) όπως 
συμπληρώθηκε ή τροποποιήθηκε με τις διατάξεις του 
άρθρου 23 του ν. 1735 /1987 (ΦΕΚ195/Α'), του άρθρου 
8 παρ. 5 του ν. 2880/2001 (ΦΕΚ 9/Α') και του άρθρου 41 
του ν. 3979/2011 (ΦΕΚ 138/Α') και ισχύει σήμερα. 

1,2Του ν. 4270/2014( ΦΕΚ143/τ.Α 728-06-2014 «Αρχές 
δημοσιονομικής διαχείρισης και εποπτείας ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις», όπως τροποποιήθηκε και ισχύει σύμφωνα με 
το ν. 4337/2015 (ΦΕΚ 129/τ.Α717-10-2015). 

1.3 Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π. δ. 63/2005 (ΦΕΚ 98/Α'). 

1.4 Του ν. 3861/2010 (ΦΕΚ 112/Α') «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο "Πρόγραμμα Διαύγεια" και 
άλλες διατάξεις». 

1.5Του άρθρου 20 Κεφαλαίου Β'του ν.4354/2015 (176/Α') 
«Μισθολογικές ρυθμίσεις των υπαλλήλων του Δημοσίου, 
των Οργανισμών Τοπικής Αυτοδιοίκησης(Ο.ΤΑ).... και 
άλλες μισθολογικές διατάξεις ». 

1.6Του ν. 4172/2013 (ΦΕΚ167/Α') «Φορολογία εισοδή¬ 
ματος επείγοντα μέτρα εφαρμογήςτου ν. 4046/2012, του 
ν. 4093/2012 και του ν. 4127/2013 και άλλες διατάξεις». 

1.7Τουπ.δ. 123/2017 (ΦΕΚ 151 /Α') «Οργανισμός του 
Υπουργείου Υποδομών και Μεταφορών». 

1.8 Του π.δ. 123/2016(ΦΕΚ208/τ. Α') «Ανασύσταση 
και μετονομασία Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων. 

1.9 Του π.δ. 125/2016 (ΦΕΚ 210/τ.Α') «Διορισμός 
Υπουργών, Αναπληρωτών Υπουργών και Υφυπουργών». 

2. Τη με αριθμ. πρωτ.: 2/31029/ΔΕΠ/06-05-2016 εγκύ¬ 
κλιο του Υπουργείου Οικονομικών, που αφορά στη πα¬ 
ροχή οδηγιών για την εφαρμογή των διατάξεων του 
ν. 4354/2015 (176/Α'). 

3. Την υπ'αριθμ. 2/70738/0022/28-09-2012 εγκύκλιο 
της 22ης Δ/νσης Μισθολογίου του Γενικού Λογιστηρίου 
του Κράτους, σύμφωνα με την οποία η ισχύς των απο¬ 
φάσεων για υπερωριακή απασχόληση αρχίζει από τη 
δημοσίευσή τους στην Εφημερίδα της Κυβερνήσεως. 

4. Τη με αριθμ. πρωτ.: 2/1757/0026/10-01-2017 
(ΦΕΚ 17/Α') απόφαση του Αναπληρωτή Υπουργού Οι¬ 
κονομικών «Καθορισμός δικαιολογητικών πληρωμής 
αποζημίωσης για υπερωριακή, νυχτερινή, Κυριακών 
και εξαιρέσιμων ημερών εργασία». 

5. Το με αριθμ. πρωτ.: οικ.90790/5807/18-12-2017 
έγγραφο της Δ/νσης Προμηθειών και Λειτουργικής Μέ¬ 
ριμνας. 

7. Την ανάγκη παροχής υπερωριακής απογευματινής 
απασχόλησης από δέκα (10) τεχνικούς υπαλλήλους Δ.Ε. 
για την κάλυψη των επιτακτικών αναγκών συντήρησης 
των τεχνικών, ηλεκτρολογικών, υδραυλικών και κλιμα¬ 
τιστικών εγκαταστάσεων των κτηρίων στέγασης των 
Υπηρεσιών του Υπουργείου Υποδομών και Μεταφορών. 

6. Το γεγονός ότι από τις διατάξεις της απόφασης 
αυτής προκαλείται δαπάνη ύψους δώδεκα χιλιάδων 
ευρώ #12.000,00 €# περίπου, η οποία θα καλυφθεί 
από τις πιστώσεις του τακτικού προϋπολογισμού εξό¬ 
δων του Υπουργείο Υποδομών και Μεταφορών έτους 
2018, φορέας 39/110 και ΚΑΕ - 0511 «Αποζημίωση για 
υπερωριακή εργασία», σύμφωνα με την αριθμ. πρωτ.: 
οικ.91524/4353/19-12-2017 απόφαση της Δ/νσης Προϋ¬ 
πολογισμού και Δημοσιονομικών Αναφορών « Κατανομή 
πιστώσεων του τακτικού προϋπολογισμού, έτους 2018, 
του ειδικού φορέα 39-110 του Υπουργείου Υποδομών 
και Μεταφορών», αποφασίζουμε: 

Εγκρίνουμε την παροχή υπερωριακής απογευματινής 
εργασίας έως είκοσι (20) ώρες μηνιαίως, για το χρονικό 
διάστημα έως τις 31 -12-2018, δέκα (10) τεχνικών υπαλ¬ 


λήλων Δ.Ε. για την κάλυψη των επιτακτικών αναγκών 
συντήρησης των τεχνικών, ηλεκτρολογικών, υδραυ¬ 
λικών και κλιματιστικών εγκαταστάσεων των κτηρίων 
στέγασης, των υπηρεσιών του Υπουργείου Υποδομών 
και Μεταφορών. 

Η πραγματοποίηση των ωρών υπερωριακής απογευ¬ 
ματινής εργασίας θα βεβαιώνεται στο τέλος κάθε μήνα 
με πράξη του προϊσταμένου της Διεύθυνσης Προμηθει¬ 
ών και Λειτουργικής Μέριμνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 28 Φεβρουάριου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 


(4) 

Επιβολή πολλαπλού τέλους για Τελωνειακή Πα¬ 
ράβαση εις βάροςτου ΕΙ Ηυεθΐη ή ΕΙ Ηυεΐπϊ Κηγιππ 
του ΜοΗβοιβοΙ. 

Δυνάμει της αρ. 488/14/2018 καταλογιστικής πράξης 
του ΠροϊσταμένουτουΤελωνείου Αθηνών,που εκδόθη- 
κε, την 27-02-2018, κατά τις διατάξεις των αρθ.142 παρ. 
2 και 155 του ν.2960/2001 «Περί Εθνικού Τελωνειακού 
Κώδικα», και δημοσιεύεται σύμφωνα με το άρθρο 152 
παρ. 5 του ιδίου ως άνω νόμου, για διαπραχθείσα τελω- 
νειακή παράβαση (λαθρεμπορία καπνικών), επιβλήθηκε 
σε βάροςτου ΕΙ Ηυ5θίη ή ΕΙ Ηϋ5ίπί Κθπιητου ΜοΓΐ3ΐτΐ3ά 
και της 53053η, πρώην κατοίκου Αθηνών, οδός Γερου- 
λάνου αρ. 26, και νυν αγνώστου διαμονής, άνευ Α.Φ.Μ., 
κάτοχο του υπ'αριθμ. 124730/2016 Δελτίου Αιτήσαντος 
Ασύλου Αλλοδαπού, γεν. το 1979, στην Παλαιστίνη, πολλα¬ 
πλό τέλος ποσού χιλίων πεντακοσίων ευρώ (1.500,00 €), 
ήτοι το ελάχιστο, σύμφωνα με τη διάταξη του άρθρου 
150 παρ. 1 του ν.2960/2001.Το ανωτέρω ποσό υπόκειται 
κατά την είσπραξη του σεΤ.Χ. και Ο.Γ.Α. (2,4%) σύμφωνα 
με τον ΚώδικαΤελών Χαρτοσήμου. 

Κατά της ως άνω πράξης επιτρέπεται προσφυγή ενώ¬ 
πιον του αρμόδιου Διοικητικού Πρωτοδικείου Αθηνών 
εντός 30 ημερών από τη δημοσίευσή της στην Εφημε¬ 
ρίδα της Κυβερνήσεως. 

Ο Προϊστάμενος Τελωνείου 
ΑΓΓΕΛΟΣ ΛΥΜΠΕΡΗΣ 


Αριθμ. Γεν. 2282 (5) 

Έγκριση Κανονισμού Διδακτορικών Σπουδών 
του Τμήματος Επιστήμης και Τεχνολογίας Υλι¬ 
κών του Πανεπιστημίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Υπ' αριθμ. 383η/15-02-2018 τακτική συνεδρίαση) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'861/12.03.2018 


Πανεπιστημίου, το ν.δ. 114/1974 (ΦΕΚ 310 τ.Α'/1974) περί 
τροποποιήσεως και συμπληρώσεως του ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων 
εις Θράκην και εις Κρήτην» και επεκτάσεως διατάξεων 
τινών αυτού εις άπαντα τα ΑΕΙ (Α'310), το ν. 259/1976 
(ΦΕΚ 25 τ.Α'/1976) περί τροποποιήσεως και συμπλη¬ 
ρώσεως των περί Πανεπιστημίων Θράκης και Κρήτης 
κειμένων διατάξεων, τις διατάξεις του π.δ. 103/1983, 
(Φ.Ε.Κ. 48/15.04.1983, τ.Α') - Αυτοδύναμη λειτουργία του 
Πανεπιστημίου Κρήτης..., καθώς και της λοιπής νομοθε¬ 
σίας περί Πανεπιστημίου Κρήτης. 

2. Το ΦΕΚ τ.ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτης. 

3. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δι¬ 
ατάξεων του ν. 4485/2017 (ΦΕΚ 114/τ.Α'/04-08-2017 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 
(ΦΕΚ 112 τ.Α'/2010) ενίσχυση της διαφάνειας με την 
υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις, όπως τροποποιήθηκε και ισχύει με το ν. 4210/2013 
(ΦΕΚ 254/τ.Α'/21.11.2013), καθώς και την κατ' εξουσιο¬ 
δότηση αυτού εκδοθείσα υπ' αριθ. ΥΠΟΙΚ Δ6 1127865/ 
ΕΞ2010/30-09-2010 απόφαση. 

5. Τις διατάξεις των άρθρων 13, παρ.2 σημείο (ιε) σε συν¬ 
δυασμό με το άρθρο 31 παρ. 1 σημείο (α), το άρθρο 45 
παρ.(2) και το άρθρο 85 παρ.6 σημείο (β) του ν. 4485/2017. 

6. Το με Αρ. Γεν. Πρωτ.: 1241/01-02-2018 έγγραφο της 
Γραμματέως του Τμήματος Επιστήμης και Τεχνολογίας 
Υλικών του Πανεπιστημίου Κρήτης Αιμιλίας Σκουραδάκη. 

7. Το απόσπασμα πρακτικών της υπ' αριθμ. 123ης/ 
15-12-2018 Συνέλευσης του Τμήματος Επιστήμης και 
Τεχνολογίας Υλικών, σχετικά με το παρόν θέμα, 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

Τον Κανονισμό Διδακτορικών ΣπουδώντουΤμήματος 
Επιστήμης και Τεχνολογίας Υλικών του Πανεπιστημίου 
Κρήτης, όπως αυτός κατατέθηκε στη Σύγκλητο και έχει 
ως ακολούθως: 

1. Όργανα Διοίκησης 

Τα όργανα διοίκησης των Διδακτορικών Σπουδών 
είναι: 

• Η Σύγκλητος του Πανεπιστημίου Κρήτης. 

■ Η Συνέλευση του Τμήματος (ΣΤ) Επιστήμης και Τε¬ 
χνολογίας Υλικών. 

• Η Συντονιστική Επιτροπή (ΣΕ) του ΠΜΣ. 

• Η Επιτροπή Μεταπτυχιακών Σπουδών (ΕΜΣ) του Πα¬ 
νεπιστημίου Κρήτης. 

• Ο Διευθυντής του ΠΜΣ. 


Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα του ΠΜΣ. Επίσης, η Σύγκλητος ασκεί όσες 
αρμοδιότητες σχετικά με το ΠΜΣ δεν ανατίθενται από 
το νόμο ειδικώς σε άλλα όργανα. 

Η ΣΤ έχει τις εξής αρμοδιότητες: 

α) Εισηγείται στη Σύγκλητο δια της Επιτροπής Μετα¬ 
πτυχιακών Σπουδών για την αναγκαιότητα ίδρυσης Π ΜΣ. 

β) Ορίζει τα μέλη των ΣΕ. 

γ) Κατανέμει το διδακτικό έργο μεταξύ των διδασκό¬ 
ντων του ΠΜΣ. 

δ) Συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων. 

ε) Διαπιστώνει την επιτυχή ολοκλήρωση της φοίτηση 
προκειμένου να απονεμηθεί το ΔΜΣ. 

στ) Ασκεί κάθε άλλη αρμοδιότητα που προβλέπεται 
από τις κείμενες διατάξεις. 

Η ΣΕ του ΠΜΣ απαρτίζεται από πέντε (5) μέλη ΔΕΠ του 
Τμήματος Επιστήμης και Τεχνολογίας Υλικών, οι οποίοι 
έχουν αναλάβει μεταπτυχιακό έργο και εκλέγονται από 
την ΣΤ για διετή θητεία. Η θητεία του Προέδρου της ΣΕ 
μπορεί να ανανεωθεί μία φορά. Η ΣΕ είναι αρμόδια για 
την παρακολούθηση και το συντονισμό της λειτουργίας 
του προγράμματος. 

Η ΕΜΣ αποτελείται από τον Αντιπρύτανη Ακαδημα¬ 
ϊκών Υποθέσεων, ο οποίος εκτελεί χρέη προέδρου και 
τους Κοσμήτορες του Πανεπιστημίου Κρήτης. 

Ο Διευθυντής του ΠΜΣ είναι μέλος της ΣΕ και ορίζε¬ 
ται μαζί με τον Αναπληρωτή του, με απόφαση της ΣΤ 
για διετή θητεία. Προεδρεύει της ΣΕ, είναι μέλος ΔΕΠ 
πρώτης βαθμίδας ή της βαθμίδας του αναπληρωτή, εί- 
ναιτου ιδίου ή συναφούςγνωστικού αντικειμένου μετο 
γνωστικό αντικείμενο του ΠΜΣ και ασκεί τα καθήκοντα 
που ορίζονται στον παρόντα Κανονισμό Μεταπτυχιακών 
Σπουδών και τις κείμενες διατάξεις. Ο Διευθυντής του 
ΠΜΣ εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος. Ο Διευθυντής δεν μπορεί να έχει 
περισσότερες από δύο (2) συνεχόμενες θητείες. 

2. Διαδικασία Επιλογής Υποψηφίων Διδακτόρων 

Δικαίωμα υποβολής αίτησης για εκπόνηση διδακτο¬ 
ρικής διατριβής στην Επιστήμη και Τεχνολογία Υλικών 
έχουν οι κάτοχοι Διπλώματος Μεταπτυχιακών Σπουδών 
(ΔΜΣ) με συναφές αντικείμενο από ΑΕΙ της ημεδαπής ή 
ομοταγών αναγνωρισμένων ιδρυμάτων της αλλοδαπής 
με αναγνωρισμένους τίτλους προπτυχιακών και μετα- 
πτυχικών σπουδών από το ΔΟΑΤΑΠ. 

Μπορούν να γίνουν δεκτοί και υποψήφιοι οι οποίοι 
δεν διαθέτουν τον τίτλο ΔΜΣ κατά την ημερομηνία της 
αίτησης αλλά θα τον καταθέσουν το αργότερο στην ημε¬ 
ρομηνία της εγγραφής τους. 

Κατ' εξαίρεση και σε ειδικές περιπτώσεις γίνονται 
αιτιολογημένα δεκτοί ως υποψήφιοι διδάκτορες (ΥΔ) 
και μη κάτοχοι ΔΜΣ. Ως ειδικές περιπτώσεις ορίζονται 
υποψήφιοι με εξαιρετικές ακαδημαϊκές επιδόσεις και 
ακαδημαϊκή/ερευνητική εμπειρία μεταπτυχιακού επιπέ¬ 
δου. Για να γίνουν δεκτοί στο πρόγραμμα ΥΔ μη κάτοχοι 
ΔΜΣ, θα πρέπει να συντρέχουν οι περισσότερες από τις 
παρακάτω προϋποθέσεις: 




Τεύχος Β' 861/12.03.2018 

1. Τεκμηριωμένα εξαιρετική επίδοση στις προπτυχια¬ 
κές σπουδές η οποία κατατάσσει τον υποψήφιο μεταξύ 
των αρίστων της τάξης του. 

2. Διάρκεια σπουδών η οποία να είναι στο κάτω όριο 
των στατιστικών για το τμήμα του. 

3. Συστατικές επιστολές οι οποίες τεκμηριώνουν την 
επιστημονική του ωριμότητα και την ικανότητα να ερ¬ 
γαστεί ανεξάρτητα. 

4. Επιτυχής συνέντευξη. 

Οι υποψήφιοι υποβάλλουν κατά τη διάρκεια κάθε ακα¬ 
δημαϊκού έτους στις ημερομηνίες που ορίζονται από 
την Συνέλευση του Τμήματος (ΣΤ) σχετική αίτηση στη 
Γραμματεία του Τμήματος Επιστήμης και Τεχνολογίας 
Υλικών. Στην αίτηση αναγράφεται ο προτεινόμενος τίτ¬ 
λος, η προτεινόμενη γλώσσα εκπόνησης, η οποία μπορεί 
να είναι η ελληνική ή η αγγλική, και ο προτεινόμενος ως 
επιβλέπων της διδακτορικής διατριβής, ο οποίος ανή¬ 
κει σε όσους έχουν δικαίωμα επίβλεψης διδακτορικής 
διατριβής, σύμφωνα με την κείμενη νομοθεσία, όπως 
περιγράφεται παρακάτω. Η αίτηση συνοδεύεται από: 

• Αναλυτικό βιογραφικό σημείωμα 

• Προσχέδιο διδακτορικής διατριβής 

• Αντίγραφο ΔΜΣ 

• Αντίγραφο πτυχίου 

• Πιστοποιητικό αναλυτικής βαθμολογίας 

• Όποια άλλα στοιχεία θεωρεί ο υποψήφιος ότι τεκμη¬ 
ριώνουν επιστημονική αριστεία και ποιότητα 

• Υπεύθυνη δήλωση ότι δεν εκπονεί ταυτόχρονα άλλη 
Διδακτορική Διατριβή σε Ελληνικό η ξένο Πανεπιστήμιο 

• Στοιχεία που αποδεικνύουν καλή γνώση της αγγλικής 
γλώσσας 

Η ΣΤ, αφού λάβει υπόψη τις αιτήσεις που έχουν υπο¬ 
βληθεί, τις κατηγοριοποιεί με βάση την συνάφεια του 
ερευνητικού αντικειμένου, και ορίζει μία τριμελή επιτρο¬ 
πή ανά κατηγορία αιτήσεων. Κάθε τριμελής επιτροπή, 
που αποτελείται από μέλη ΔΕΠ του Τμήματος, εξετάζει 
τις αντίστοιχες αιτήσεις και τα συνυποβαλλόμενα έγγρα¬ 
φα και καλεί τους υποψηφίους σε συνέντευξη. Κατόπιν 
υποβάλει στη ΣΤ αναλυτικό υπόμνημα, στο οποίο ανα¬ 
γράφονται οι λόγοι για τους οποίους κάθε υποψήφιος 
πρέπει ή δεν πρέπει να γίνει δεκτός, καθώς και ο προ- 
τεινόμενος επιβλέπων, εφόσον αυτός δεν έχει προταθεί 
από τον υποψήφιο. Η ΣΤ, αφού λάβει τη γνώμη του προ- 
τεινόμενουεπιβλέποντος,τη συνεκτιμά με το υπόμνημα 
της επιτροπής και εγκρίνει ή απορρίπτει αιτιολογημένα 
την αίτηση του υποψηφίου. Στην εγκριτική απόφαση 
ορίζεται και η γλώσσα συγγραφής της διδακτορικής 
διατριβής. 

3. Επίβλεψη Διδακτορικής Διατριβής 

Δικαίωμα επίβλεψης διδακτορικών διατριβών έχουντα 
μέλη ΔΕΠ α' βαθμίδας, αναπληρωτή και επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. Η ΣΤ αναθέτει στον 
προτεινόμενο επιβλέποντα την επίβλεψη της διδακτορι¬ 
κής διατριβής και ορίζει τριμελή συμβουλευτική επιτρο¬ 
πή, με αρμοδιότητα να πλαισιώνει και να υποστηρίζει την 


εκπόνηση και συγγραφή της. Στην επιτροπή μετέχουν ως 
μέλη, ο επιβλέπων και δύο ακόμη μέλη ΔΕΠ α'βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος ΔΕΠ από 
τις τρεις πρώτες βαθμίδες του Τμήματος Επιστήμης και 
Τεχνολογίας Υλικών. 

Με την ίδια διαδικασία μπορεί να ορίζονται περισσό¬ 
τεροι του ενός επιβλέποντες καθηγητές του ίδιου ή άλ¬ 
λου ΑΕΙ ή αντίστοιχης βαθμίδας ερευνητές ερευνητικού 
ιδρύματος της ημεδαπής ή της αλλοδαπής. Τμήματα των 
ΤΕΙ επιτρέπεται να συνεργάζονται με Τμήματα ή Σχολές 
των Πανεπιστημίων της ημεδαπής για την εκπόνηση δι¬ 
δακτορικών διατριβών με συνεπίβλεψη. Η συνεργασία 
συνίσταται στον ορισμό, για κάθε υποψήφιο διδάκτορα, 
με αποφάσεις των αρμοδίων οργάνων των Τμημάτων, 
Καθηγητή ΤΕΙ του ίδιου ή συναφούς γνωστικού αντικει¬ 
μένου με αυτό για το οποίο ενδιαφέρεται ο υποψήφιος 
διδάκτορας, ως συνεπιβλέποντα, με τη συναίνεση του 
ίδιου του οριζόμενου. Τα κριτήρια τα οποία πρέπει να 
πληρούν τα Τμήματα των ΤΕΙ για να συνεργάζονται με 
τα Τμήματα των Πανεπιστημίων της ημεδαπής για την 
εκπόνηση διδακτορικών διατριβών με συνεπίβλεψη, 
καθώς και κάθε άλλο αναγκαίο για τη σύμπραξη θέμα 
ρυθμίζονται με απόφαση του Υπουργού Παιδείας, Έρευ¬ 
νας και Θρησκευμάτων 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντος για 
χρονικό διάστημα μεγαλύτερο του ενός (1) εξαμήνου (6 
μηνών), η ΣΤ, εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού των πέντε (5) 
υποψήφιων διδακτόρων που μπορεί να επιβλέπεται από 
κάθε επιβλέποντα. 

Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι, στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

Τα ονόματα των υποψήφιων διδακτόρων, των επιβλε- 
πόντων μελών ΔΕΠ ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Ιδρύματος 
στην ελληνική και στην αγγλική γλώσσα. 

Οι υποψήφιοι διδάκτορες θα έχουν και ένα Σύμβουλο 
Καθηγητή (πέρα από τον Επιβλέποντα Καθηγητή) καθ' 
όλη τη διάρκεια των σπουδών τους, κατά προτίμηση από 
διαφορετική ερευνητική περιοχή, τον οποίο θα μπορούν 
να συμβουλευτούν για οποιοδήποτε πρόβλημα προκύ- 
ψει κατά τη διάρκεια των σπουδών τους. 

4. Ελάχιστη Διάρκεια, Δικαιώματα και Υποχρεώσεις 
Υποψήφιων Διδακτόρων 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. Για τους ΥΔ που γίνονται 
δεκτοί κατ'εξαίρεση χωρίς να είναι κάτοχοι ΔΜΣ, το ελά¬ 
χιστο χρονικό όριο για την απόκτηση του διδακτορικού 
διπλώματος είναι τέσσερα (4) πλήρη ημερολογιακά έτη 
από τον ορισμό της τριμελούς συμβουλευτικής επιτρο¬ 
πής. Στην περίπτωση αυτή, ο υποψήφιος διδάκτορας 
υποχρεούται να περατώσει οργανωμένο κύκλο μεταπτυ¬ 
χιακών μαθημάτων που ορίζεται από την ΣΤ. Ο χρόνος 
παρακολούθησης κύκλου υποχρεωτικών μαθημάτων 
συμπεριλαμβάνεται στον ελάχιστο χρόνο για την από¬ 
κτηση διδακτορικού διπλώματος. 

Οι ΥΔ έχουν υποχρέωση να προσφέρουν επικουρικό 
εκπαιδευτικό έργο στο Τμήμα για δύο (2) ακαδημαϊκά 
εξάμηνα κατ'ελάχιστο. Η φύση του έργου και ο αριθμός 
ωρών απασχόλησης τους καθορίζονται από τη ΣΤ μετά 
από πρόταση της ΣΕ. Η παραπάνω διδακτική εμπειρία 
αναγνωρίζεται με τη χορήγηση σχετικής βεβαίωσης από 
τοΤμήμα. Το Τμήμα φροντίζει για την οικονομική ενίσχυ¬ 
ση των ΥΔ που προσφέρουν επικουρικό εκπαιδευτικό 
έργο, εφόσον αυτό είναι εφικτό. 

Όλοι ΥΔ του τμήματος πρέπει να περάσουν επιτυχώς 
τις γενικές μεταπτυχιακές εξετάσεις (ρΓθΙίιτΐ5). Με την 
συμπλήρωση ενός έτους από τον ορισμό της τριμελούς 
συμβουλευτικής επιτροπής, ο ΥΔ καλείται από την ΣΕ 
να εξεταστεί στην πρόοδο της δουλειάς του. Η εξέταση 
αυτή λαμβάνει χώρα 2 φορές το χρόνο, μια την άνοιξη 
(τέλη Απριλίου με αρχές Μάίου) και μία το φθινόπωρο 
(τέλη Σεπτεμβρίου με αρχές Οκτωβρίου). Ένα μήνα πριν 
την ημέρα των ρΓθΙίιτΐ5 ο Διευθυντής μεταπτυχιακών 
σπουδών, που έχει και τον γενικό συντονισμό αυτών 
των εξετάσεων, ετοιμάζει σε συνεργασία με την γραμ¬ 
ματεία την λίστα των διδακτορικών φοιτητών που έχουν 
υποχρέωση εκείνη την περίοδο να λάβουν μέρος στην 
εξέταση. Κατόπιν, ο Διευθυντής επικοινωνεί με μέλη ΔΕΠ 
εκτός της στενής θεματικής περιοχής των υπό εξέταση 
ΥΔ ώστε να αυτοί να αναθέσουν στους υποψηφίους μία 
δημοσίευση (ρθρθΓ, όχι χ θνίθνν) την οποία θα παρουσι¬ 
άσουν στο δεύτερο μέρος της εξέτασης τους. 

Ο κάθε ΥΔ εξετάζεται στην αγγλική σε 2 μέρη. Στο 1 ο 
μέρος παρουσιάζει την πρόοδο της ερευνητικής του 
δουλειάς και τα επόμενα βήματα που απαιτούνται μέχρι 
την ολοκλήρωση της. Η παρουσίαση δεν πρέπει να ξε¬ 
περνά σε χρόνο τα 20 λεπτά. Στο 2ο μέρος παρουσιάζει 
την εκτός της θεματικής του περιοχής δημοσίευση, όπως 
αναφέρθηκε προηγούμενα. Η δεύτερη παρουσίαση δεν 
πρέπει να ξεπερνά σε χρόνο τα 10 λεπτά. Η προφορική 
αυτή εξέταση (ργθΝιτιβ) γίνεται ενώπιον της τριμελούς 
συμβουλευτικής επιτροπής, της ΣΕ, και όσων μελών ΔΕΠ 


του Τμήματος επιθυμούν να παρευρεθούν, οι οποίοι μπο¬ 
ρούν να υποβάλλουν και γενικές ερωτήσεις. Η εξέταση 
αυτή διεξάγεται μετά από ένα (1) περίπου έτος από την 
έναρξη εκπόνησης της ΔΔ (ορισμός τριμελούς επιτροπής) 
και οπωσδήποτε εντός του δεύτερου έτους διδακτορικών 
σπουδών. Σε περίπτωση αποτυχίας, μπορεί να επαναλη- 
φθεί μία φορά, μετά την παρέλευση ενός (1) εξαμήνου. 

Σε τακτική βάση διοργανώνεται ένα Συμπόσιο Μετα¬ 
πτυχιακών Φοιτητών (ΟΐΈάυΒΐθ δΐυάθπΐ 5γιπρο5ίυιη), 
όπου οι υποψήφιοι διδάκτορες παρουσιάζουν σύντο¬ 
μες προφορικές ομιλίες πάνω στην ερευνητική τους 
εργασία. Εφόσον αυτό είναι εφικτό, το συμπόσιο θα 
συν-διοργανώνεται με άλλα τμήματα Επιστήμης και Τε¬ 
χνολογίας Υλικών. 

Η διδακτορική διατριβή γράφεται στην ελληνική ή 
αγγλική γλώσσα, ανάλογα με την εγκριτική απόφαση, 
με εκτενή περίληψη στην αγγλική ή ελληνική γλώσσα, 
αντίστοιχα (μέχρι δύο (2) σελίδες). 

Οι ΥΔ, κάθε έτος μέσα στον Φεβρουάριο, παρουσιά¬ 
ζουν προφορικά και υποβάλλουν και εγγράφως αναλυ¬ 
τικό υπόμνημα ενώπιον της τριμελούς συμβουλευτικής 
επιτροπής σχετικά με την πρόοδο της διδακτορικής τους 
διατριβής. Αντίγραφο του υπομνήματος, καθώς και σχό¬ 
λια επ' αυτού από τον επιβλέποντα ή την τριμελή επιτρο¬ 
πή και εκθέσεις προόδου, καταχωρίζονται στον ατομικό 
φάκελο των ΥΔ. 

Οι διδακτορικές σπουδές προσφέρονται δωρεάν. Οι 
ΥΔ έχουν μέχρι πέντε (5) πλήρη ακαδημαϊκά έτη από 
την πρώτη εγγραφή τους, όλα τα δικαιώματα και τις 
παροχές που προβλέπονται και για τους φοιτητές του 
δεύτερου κύκλου σπουδών. Μέχρι και πέντε (5) έτη μετά 
την ολοκλήρωση της διδακτορικήςτους διατριβής, δια¬ 
τηρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών. 

5. Συγγραφή, Υποστήριξη και Αξιολόγηση της Διδα¬ 
κτορικής Διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη ΣΤ ζητώντας τον ορισμό επταμελούς 
εξεταστικής επιτροπής για την κρίση της διδακτορικής 
διατριβής (ΔΔ). 

Απαραίτητη προϋπόθεση για τη σύσταση της επτα¬ 
μελούς εξεταστικής επιτροπής της ΔΔ αποτελεί η δη¬ 
μοσίευση όλων η μέρους των αποτελεσμάτων της ερευ¬ 
νητικής εργασίας σε ένα τουλάχιστον αναγνωρισμένο 
διεθνές περιοδικό μετά από διαδικασία κρίσης (ρθθΓ 
Γθνίθνν). Η δημοσίευση θα πρέπει να ικανοποιεί τα πα¬ 
ρακάτω κριτήρια: 

• Ο υποψήφιος διδάκτορας είναι πρώτος συγγραφέας, 
ή το πολύ δεύτερος με ίση συμμετοχή μετά από αιτιολό¬ 
γηση και έγκριση της ΣΕ. 

• Η δημοσίευση θα πρέπει να είναι πρωτότυπο ερευνη¬ 
τικό άρθρο και όχι άρθρο ανασκόπησης (Γθνίθνν ΒΓΐίεΙθ) 
ή πρακτικά (ρΓοςθθάίηςϊ) συνεδρίου. 

•Το περιοδικό/α στο οποίο/α θα γίνεται η δημοσίευση θα 
πρέπει να είναι διεθνές με κριτές και να έχει ίητρθεΐ (Αεΐοη 

Η αίτηση τηςτριμελούς επιτροπής και του υποψηφίου 
προς την ΣΤ για τη σύσταση της επταμελούς εξεταστικής 
επιτροπής θα πρέπει να συνοδεύεται από όλες τις ετήσιες 
εκθέσεις προόδου του υποψηφίου και από το ανάτυπο 
μίας (1) τουλάχιστον δημοσίευσης σε διεθνές περιοδικό 
με κριτές όπως αναφέρεται παραπάνω. Σε περίπτωση 
που δεν έχει ολοκληρωθεί η διαδικασία δημοσίευσης 
και δεν υπάρχει ανάτυπο, η αίτηση θα πρέπει να συνο¬ 
δεύεται από ένα απλό αντίγραφο της προς δημοσίευση 
εργασίας και την επιστολή ή το μήνυμα θιύιβΝ αποδοχής 
της δημοσίευσης από το περιοδικό. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
της ΣΤ αντικαθίστανται από ισάριθμα, όπως ορίζεται 
παραπάνω, καθώς και τέσσερα (4) επιπλέον μέλη, που 
πληρούν τα κριτήρια που περιγράφονται παραπάνω. 

Η ΔΔ υποστηρίζεται δημόσια από τον ΥΔ. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
εξεταστικής επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Στη συνέχεια, η 
εξεταστική επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της. Τα αφυπηρετήσαντα μέλη της τριμελούς συμβου¬ 
λευτικής επιτροπής, που έχουν αντικατασταθεί, μπορεί 
να παρίστανται κατά τη συνεδρίαση χωρίς δικαίωμα 
ψήφου. Η επταμελής εξεταστική επιτροπή μπορεί να 
ζητήσει από τον υποψήφιο διδάκτορα τη βελτίωση ή 
τροποποίηση ορισμένων τμημάτων της ΔΔ. Η διορθω¬ 
μένη ΔΔ κατατίθεται στη γραμματεία, αφού εγκριθεί 
από την συμβουλευτική επιτροπή. Η αναγόρευση του 
υποψηφίου σε διδάκτορα γίνεται από τη ΣΤ εφόσον έχει 
εκπληρώσει όλες του τις υποχρεώσεις. 

6. Τίτλος Σπουδών - Διδακτορικό Δίπλωμα 

Ο τίτλος θα απονέμεται από το Τμήμα Επιστήμης και 
Τεχνολογίας Υλικών του Πανεπιστημίου Κρήτης. Θα ανα- 
φέρεται δε ως «Διδακτορικό Δίπλωμα» στην «ΕΠΙΣΤΗΜΗ 
ΚΑΙ ΤΕΧΝΟΛΟΓΙΑ ΥΛΙΚΩΝ». Βαθμός δεν θα αναγράφεται. 
Οι υπόλοιπες πληροφορίες του τίτλου σπουδών ακολου¬ 
θούν τα πρότυπα των διδακτορικών διπλωμάτων της 
Σχολής ή του Πανεπιστημίου. 

7. Δημοσίευση Ερευνητικών Εργασιών - Δεοντολογία 

Μεταπτυχιακές εργασίες, δημοσιεύσεις και διπλώμα¬ 
τα ευρεσιτεχνίας που προκύπτουν από την ερευνητι¬ 
κή δραστηριότητα στα πλαίσια του ΠΜΣ, οφείλουν να 
ακολουθούν τους κανόνες δημοσίευσης έρευνας και 
δεοντολογίας όπως αυτές συνοψίζονται στα ακόλουθα: 

Συγγραφείς μιας ερευνητικής εργασίας, σύμφωνα και 
με τους κανόνες της διεθνούς επιστημονικής δεοντολο¬ 
γίας, πρέπει να είναι μόνο οι ερευνητές οι οποίοι έχουν 
συμμετάσχει ενεργώς σε αυτήν. Ενεργώς συμμετέχοντες 


θεωρούνται αυτοί που σχεδιάζουν την μελέτη, συλλέ¬ 
γουν, αναλύουν και εκτιμούν τα δεδομένα, παρέχουν 
αδημοσίευτο υλικό που είναι απολύτως απαραίτητο 
για τη διενέργεια της έρευνας, καθώς και αυτοί που την 
γράφουν. Όλοι οι συγγραφείς είναι υπεύθυνοι για τα 
δεδομένα τα οποία εμφανίζονται στην συγκεκριμένη 
δημοσίευση. Όλοι οι συγγραφείς πρέπει να μελετήσουν 
το τελικό κείμενο πριν υποβληθεί για δημοσίευση, καθώς 
επίσης να μελετήσουν με λεπτομέρεια όλα τα δεδομένα 
στα οποία βασίζεται η εργασία. Ο υπεύθυνος για την 
αλληλογραφία συγγραφέας (εοιτθ5ροηάίη9 θυΐΓιοι-) είναι 
υπεύθυνος για να φροντίσει όπως όλοι οι άλλοι συγγρα¬ 
φείς πάρουν ένα αντίγραφο της εργασίας για να συγκα¬ 
τατεθούν ενυπογράφως πριν αυτό υποβληθεί. Όλοι οι 
ερευνητές οι οποίοι έχουν συμβάλλει σε συγκεκριμένη 
εργασία με ερευνητικά δεδομένα, πρέπει να διατηρούν 
στην κατοχή τους τα δεδομένα αυτά τουλάχιστον για 5 
χρόνια. Θα πρέπει να υπάρχει βιβλίο εργαστηρίου, στο 
οποίο θα πρέπει να περιγράφεται λεπτομερώς η πραγ¬ 
μάτωση των πειραμάτων. Για την τήρηση όλων των πα¬ 
ραπάνω υπεύθυνοι είναι ο επιβλέπων και η υπόλοιπη 
τριμελής επιτροπή. 

Το πρόγραμμα μεταπτυχιακών σπουδών λειτουργεί με 
την βεβαιότητα ότι τα υψηλότερα ηθικά πρότυπα εφαρ¬ 
μόζονται κατάτην επιστημονική έρευνα.Το πρόγραμμα 
προάγει την γένεση γνώσης μέσω πρωτότυπης έρευ¬ 
νας ενώ εκ παραλλήλου προάγει και προστατεύει την 
Ακαδημαϊκή ελευθερία. Αναγνωρίζεται ότι η πιθανότητα 
παραπτώματος (πηίεεοηάυςΐ) στην έρευνα είναι μια πάρα 
πολύ σοβαρή υπόθεση, η οποία μπορεί να καταστρέψει 
τις Μεταπτυχιακές Σπουδές αλλά και την καριέρα όλων 
των ανθρώπων που συμμετέχουν στην Έρευνα και στην 
Ακαδημία. 

Παράπτωμα στην έρευνα υφίσταται όταν τα ερευνη¬ 
τικά δεδομένα είτε είναι πλαστά είτε έχουν αντιγράφει 
από άλλους ή γίνεται εσκεμμένα μη σωστή επεξεργα¬ 
σία των δεδομένων με αποτέλεσμα τα αποτελέσματα 
να μην αντιπροσωπεύουν την πραγματικότητα. Όλοι οι 
Διδάσκοντες που συμμετέχουν στο πρόγραμμα, έχουν 
την υποχρέωση να διατηρήσουν υψηλά πρότυπα στον 
τρόπο με τον οποίο κάνουν την έρευνα τους. 

Θα πρέπει όλοι οι ερευνητές να δημοσιεύσουν πρω¬ 
τότυπες εργασίες σε περιοδικά που είναι διεθνώς ανα¬ 
γνωρισμένα. Θα πρέπει να παρουσιάζουν τις ερευνητικές 
τους εργασίες κατά τακτά χρονικά διαστήματα ενώ θα 
πρέπει να δέχονται τυχόν κριτικά σχόλια από τους συ¬ 
ναδέλφους τους. Η εντιμότητα με την οποία γίνεται η 
εργασία είναι μέγιστης σημασίας για την ποιότητα της. Η 
αντιμετώπιση περιστασιακού παραπτώματος στην έρευ¬ 
να θα γίνεται σύμφωνα με τις διαδικασίες που προβλέ- 
πονται από τον κανονισμό του Πανεπιστημίου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1.91· 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















